[{"text_idx": "#000003", "text": "HomeBerriakBidasoa bizirik-ek, In\u0303igo Lavadorekin batera, programa bat sortu du online formatuan, sukaldean ari diren bitartean eskualdeko ekintzaile ezberdinak ezagutaratzeko"}, {"text_idx": "#000004", "text": "Formatu dinamiko eta freskoarekin, In\u0303igo Lavadok eta Ramo\u0301n Aramburuk pertsona ekintzaileekin batera kozinatuko dute euren proiektuari buruz hitz egiten duten bitartean.\nPrograma bakoitzak 30 minutuko iraupena izango du, etenik gabe, eta uztailaren 17tik aurrera emango dira Bidasoa bizirik eta Hondarribia-Irun Turismoa webguneetan eta sare sozialetan."}, {"text_idx": "#000005", "text": "Irungo eta Hondarribiko udalek, Bidasoaren bitartez, In\u0303igo Lavado sukaldariarekin batera, formatu berri eta dinamikoarekin lau saio grabatzeko ekimena jarri dute abian."}, {"text_idx": "#000006", "text": "30 minutuko iraupena izango duen saio bakoitzean Ramon Aramburu eskualdeko ekintzailea izango du lagun sukaldariak. Elkarrekin, Irungo edo Hondarribiko ekintzaile bat elkarrizketatuko dute, sukaldean ari diren bitartean. Hain zuzen ere, Alameda jatetxeko Gorka Txapartegik, Oihanalde baserriko Arantxa Arruabarrenak, HS2 Surf Eskolako In\u0303aki Navascuesek eta Dibulitoon ikus-entzunezko ekoiztetxearen sortzailea den Ricardo Ramonek hartuko dute parte. Horrela, errezeta bat prestatzen duten bitartean, In\u0303igok eta Ramonek proiektu ekintzaileari buruz hitz egingo dute gonbidatuarekin."}, {"text_idx": "#000008", "text": "Ildo horretan, Ricardo Ramonek, Dibulitoon haurrentzako filmen eta telesailen ekoiztetxearen sortzaileak, azaldu duenez, Irunen dagoen bere enpresan \u201c\u2018Elkano. Lehen mundu bira\u2019 bezalako film oso ezagunak ekoitzi ditugu. Baina jende askok ez daki. Enpresa handientzako publizitate-bideoak ere egin ditugu, baina hemengoek ez gaituzte ia ezagutzen. Horregatik iruditzen zaigu programa gure inguruan ezagutarazteko ekimen bikaina dela. Gainera, In\u0303igo Lavadorekin sukaldean aritzea oso dibertigarria izango da \u201c."}, {"text_idx": "#000009", "text": "Testuinguru honetan, sukaldariak saio bakoitzean erakutsiko dituen sukaldaritza eta errezetak \u201ceskualdea handitzen duten ekintzaile horiek hobeto ezagutzeko aitzakia dira. Programa dinamizatzen lagunduko didan Ramon Aranbururekin batera, bere proiektuei eta enpresei buruz hitz egingo dugu haiekin \u201c, esan du Lavadok."}, {"text_idx": "#000011", "text": "Maria Serrano Bidasoako presidenteordeak gaineratu duenez, \u201cSukaldaritza jende askori interesatzen zaion arloa da, eta horregatik uste dugu programek onarpen handia izango dutela, errezeta berriak ezagutzeko aukera eskaintzen baitute, eta, aldi berean, gure inguruko proiektuak deskubrituko ditugu, agian pertsona askorentzat ezezagunak zirenak\u201d."}, {"text_idx": "#000083", "text": "Te contaremos esta iniciativa que potenciara\u0301 la innovacio\u0301n en la Comarca del Bidasoa:"}, {"text_idx": "#000099", "text": "Las empresas entre 3 y 9 trabajadores pueden optar a una subvencio\u0301n ma\u0301xima de 6.000\u20ac."}, {"text_idx": "#000117", "text": "Erakusketaren komisarioa:Helga Massetani Piemonte (Bitamine Faktoria)"}]